Z A P I S N I K
s 17. sjednice Vijeća Mjesnog odbora Šestinski dol - Vrhovec, 31. listopada 2022. 
u prostorijama Mjesne samouprave Šestinski dol - Vrhovec, Ilica 181
s početkom u 18:30 sati 


NAZOČNI ČLANOVI VIJEĆA: Dario Horvatić, Božena Horvat-Alajbegović, Dario Ptičar, Svjetlana Veseli, Tena Zenko Milović 

NENAZOČNI ČLANOVI VIJEĆA: Tvrtko Horvatić, Josip Burek, Ivona Molan

Predsjedava Dario Horvatić, predsjednik Vijeća.

Konstatira da je nazočno 5 od ukupno 8 članova što zadovoljava da se odluke mogu pravovaljano donositi.

Predsjednik predlaže dopunu dnevnog reda. Tako izmijenjen dnevni red daje na glasanje.
Jednoglasno usvojen sljedeći:		               
[bookmark: _Hlk516131522]D n e v n i   r e d

1.  Prijedlog Plana malih komunalnih akcija MO “Šestinski dol- Vrhovec” za 2023.
2.  Vrtlarska ulica, postavljanje kanti za pseći izmet
3.  Prijedlog zaključka o besplatnom prijevozu učenika na području MO “Šestinski dol-   
    	     Vrhovec” 
4.  Ulice Podfuščak, Vinogradske stube i  Vidikovac, čišćenje slivnika
5.  Šestinski dol 53 – postavljanje spremnika za plastiku i papir
6.  Ulica Šestinski dol – Cerovac , postavljanje uspornika
7.  Održavanje puta (stepenica) Čičkovina prema Crkvi
8.  Pitanja, prijedlozi i obavijesti


Ad. 1.   Prijedlog Plana malih komunalnih akcija MO “Šestinski dol- Vrhovec” za 2023.

Predsjednik otvara raspravu.
Nakon rasprave jednoglasno usvojen slijedeći:

Plan malih komunalnih akcija
Mjesnog odbora Šestinski dol - Vrhovec u 2023.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Šestinski dol - Vrhovec (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2. Planirana sredstva za financiranje ovog plana u iznosu od ukupno 176.610,00 eura raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	84.850,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	91.760,00

	Ukupno
	176.610,00



	3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 58.288 m² uređenih javnih zelenih površina na području Mjesnog odbora.

	4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 105.941 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 64.232,00 eura za asfalterski program i
	- 30 % ili 27.528,00 eura za ostale poslove redovnog održavanja.

	5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim planom, a prema načelima štednje i racionalnog korištenja sredstava.

	8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Črnomerec u 2023.


Ad. 2.  Vrtlarska ulica – zahtjev za postavljanje kanti za pseći izmet

Predsjednik otvara raspravu o prijedlogu za postavljanje kanti za pseći izmet na području Vrtlarske ulice.
Nakon rasprave u kojoj su sudjelovali svi vijećnici jednoglasno donesen slijedeći.

Z A K L J U Č A K
o prijedlogu za postavljanje kanti za pseći izmet,
Vrtlarska ulica


1.	Vijeće Mjesnog odbora Šestisnki dol – Vrhovec raspravljalo je o prijedlogu za postavljanje kanti za pseći izmet u Vrtlarskoj ulici.

2.	Vijeće je predložilo je se kante postave u Vrtlarskoj ulici i to:
				- kod dječjeg parka
				- na zelenoj površini

3.	Ovaj Zaključak dostavit će se Gradskom uredu za mjesnu samoupravu, civilnu zaštitiu i sigurnost te Vijeću  Gradske četvrti Črnomerec na daljnje postupanje.


Ad. 3.  Besplatan prijevoz učenika osnovne škole Pavleka Miškine– prijedlog

Nakon rasprave u kojoj su sudjelovali svi nazočni viječnici, odlučeno da će se o ovoj točci raspravljati
i donijeti zaključak na idućoj sjednici.


Ad. 4.  Ulice Podfuščak, Vinogradske stube i  Vidikovac, čišćenje slivnika

Predsjednik otvara raspravu o prijedlogu za čišćenje slivnika u ulicama Podfuščak, Vinogradske stube i Vidikovac.
Nakon rasprave predloženo je da se nazove Vodoopskrba i odvodnja, Hitne intervecije te im se  prijave lokacije za čišćenje slivnike u gore navedenim ulicama.

Ad. 5.  Šestinski dol 53 – postavljanje spremnika za plastiku i papir

Predsjednik otvara raspravu o prijedlogu za postavljenje spremnika za plastiku i papir na lokaciji Šestinski dol 53.
Nakon rasprave jednoglasno donesen slijedeći:

Z A K L J U Č A K
o prijedlogu za postavljanje spremnika za plastiku i papir

1.	Vijeće Mjesnog odbora Šestisnki dol – Vrhovec raspravljalo je o prijedlogu za postavljanje spremnika za plastiku i papir na lokaciji Šestisnki dol 53.

2.	Ovaj Zaključak dostavit će se Gradskom uredu za mjesnu samoupravu, civilnu zaštitiu i sigurnost te Vijeću  Gradske četvrti Črnomerec na daljnje postupanje.


Ad. 6.   Ulica Šestinski dol – Cerovac  -  postavljanje uspornika

Predsjednik otvara raspravu o prijedlogu za postavljenje uspornika u ulici Šestinski dol kod ulice Cerovac.
Vijećnici su raspravljali o prijedlogu te su  zaključili da je za postavljanje uspornika potrebna peticija građana te suglasnost vlasnika stambenog objekta kraj kojeg će se postaviti uspornici.


Ad. 7.  Održavanje puta (stepenica) Čičkovina prema Crkvi

Predsjednik otvara raspravu o prijedlogu uređenja stuba od ulice Čičkovina prema Crkvi na Bijeniku koju koriste mnogi građani.
[bookmark: _GoBack]Do slijedeće sjednice saznat će se vlasnik čestice na kojima su stube kako bi se moglo dalje postupati.


Ad. 8.  Pitanja, prijedlozi i odgovori
		
Predsjednik otvara raspravu o problemima na području MO Šestinski dol.
Predsjednik zatvara sjednicu.


Sjednica završila u   19:55 sati.					

Zapisnik sastavila: Tena Zenko Milović															     

KLASA:      024-08/22-003/2212
URBROJ:    251-13-11-3/004-22-2
U Zagrebu,  31. listopada 2022.					
								         Predsjednik
								Vijeća Mjesnog odbora 
Šestinski dol - Vrhovec


								       Dario Horvatć


